**Приложение № 2.2.**

**ТЕХНИЧЕСКА СПЕЦИФИКАЦИЯ**

**Изисквания за изпълнение на обществена поръчка с предмет:**

**„Поддържане на зелени площи и благоустроени територии, прилежащи към сгради, предоставени за управление на Министерство на външните работи” по ОП 2**

**Обособена позиция № 2 (ОП № 2)**

**„Доставка и засаждане на стайни растения и растения отглеждани на открито, прилежащи към сградата на МВнР –ЦУ на ул. „Александър Жендов“ № 2“ с прогнозна стойност до 25 000 лв. без ДДС**

Услугите по предмета на поръчката по ОП № 2 включват извършване на следните дейности:

* Доставка на растителен и посадъчен материал;
* Засаждане на стайни растения и растения отглеждани на открито;

1. **Обща информация**

Министерството на външните работи е представителна институция, която се посещава често от високопоставени гости, чуждестранни делегации и дипломати. Освен уникалната сграда, министерството разполага и със значително дворно пространство с обща площ от около 21,7 дка. Територията е благоустроена с изградена мрежа от пътища, паркинги, площадки, алеи и екстериорно озеленяване. Зелените площи са около 50 %, като една част от тях са дървесни видове и храсти, друга е оформена като тревни площи и немалка част са цветни участъци. Външни каменни кашпи са подредени на протоколните входове и през пролетно-летния сезон са цветният килим на сградата. Общата зелена площ за поддържане е около 10 дка.

Освен основната административна сграда, МВнР разполага с още две сгради с оформени и озеленени дворни пространства, както следва: една резиденция с дворна площ 500 кв. м и една резиденция с дворна площ 1500 кв. м.

Декоративната растителност се нуждае от постоянна грижа, за да се развива нормално, да има максимална декоративна стойност и да се запази създадения дизайн на дворното пространство. Изискванията за осигуряване на съответно ниво на представителност предполагат постоянно, качествено и професионално поддържане на зелените площи и прилежащите терени.

1. **Предмет на поръчката**

Предметът на обществената поръчка по ОП 2 е: **„Доставка и засаждане на стайни растения и растения отглеждани на открито, прилежащи към сградата на МВнР –ЦУ на ул. „Александър Жендов“ № 2“**

1. **Пълно описание на дейностите по предмета на поръчката**
   * 1. Доставка и засаждане на многогодишни декоративни стайни растения

Извършва се доставка и засаждане на растителен и посадъчен материал, предназначен за обновяване на интериорното озеленяване: подмяна на остарели или загубили декоративния си вид растения, замяна на компрометирани или оформяне на нови компоненти. Доставките се извършват по заявка на възложителя. **Видовете многогодишни декоративни стайни растения посочени в списък към настоящата Техническа спецификация, който е неизчерпателен и възложителят може да заявява доставка и на други видове растения.**

Доставя се растителен и посадъчен материал, семенно или вегетативно размножени, който е предназначен и годен за засаждане (да има необходимата жизненост и размери и да е добре аклиматизиран за условията, в които ще бъде отглеждано растението).

Доставяният растителен и посадъчен материал следва да отговаря на изискванията за качество и здравно състояние, опаковане и етикетиране на декоративни растения, съгласно Закона за посевния и посадъчния материал и наредбите за неговото прилагане, както и да съответства на фитосанитарните изисквания, съгласно Закона за защита на растенията и наредбите за неговото прилагане, в случаите на необходимост от прилагането на тези изисквания.

Засаждането се извършва ръчно в предоставени от възложителя съдове (саксии, кашпи и др.) в подходящо време от годината, в зависимост от изискванията за отглеждане на конкретния вид. Необходимото количество торопочвена смес и други спомагателни материали (подпори, приспособления за захващане и прикрепване на растението, материали за дренаж на съда и др.) се осигуряват от изпълнителя. Дълбочината на засаждане на растенията зависи от кореновата система на индивидите. Основното изискване е кореновата шийка на растението да остане на равнището на най-горния пласт пръст в съда. След засаждането почвата около растението се отъпква добре и се полива обилно.

1. **Срок за изпълнение на поръчката, обем и интензивност на дейностите**

Срокът за изпълнение на услугите е 12 (дванадесет) месеца, считано от датата на влизане в сила на договора за възлагане на обществената поръчка по съответната обособена позиция.

1. **Изисквания към изпълнението на обществената поръчка.**

Изпълнението на поръчката следва да отговаря на следните изисквания:

* 1. Изпълнителят е длъжен да влага за своя сметка необходимите материали (изделия, растителност, препарати и др.), отговарящи на изискванията на приложимите стандарти за качество при условията и начините на плащане, описани в проекта на договора.
  2. За сроковете за изпълнение на отделните дейности изпълнителят следва да поддържа налични по вид, брой и в изправност необходимите за съответната дейност инструменти, съоръжения и техническо оборудване, посочени от него в предложението за изпълнение на поръчката.
  3. Изпълнителят е длъжен за срока на действие на договора сам и за своя сметка да осигурява спазване на изискванията за здравословни и безопасни условия на труд и нормите за пожарна и аварийна безопасност, включително, но не само, да извършва необходимия инструктаж и да осигурява работно облекло и лични предпазни средства на своя персонал, да възлага извършване на механизираните работи само на персонал, обучен за работа със съответната техника, и др. под.
  4. Изпълнителят следва да осигурява приличен външен вид на персонала си и да съблюдава за спазване на нормите за етично поведение, подобаващо на фирма изпълнител на обществена поръчка, възложена от МВнР.
  5. Изпълнителят е длъжен да създаде организация и да реагира в аварийно възникнали ситуации в почивни и празнични дни, при необходимост и след поискване от възложителя, без възложителят да дължи допълнително възнаграждение за това;

1. **Приложения към Техническата спецификация:**

**Приложение № 2.2а**

**Списък на едногодишни и многогодишни цветя с летен цъфтеж**

|  |  |
| --- | --- |
| **№** | **Доставка по видове** |
| **1** | Петуния бордюрна (Petunia x hybrida grandiflora) |
| **2** | Тагетeс (Tagetes erecta, Tagetes patula, Tagetes tennifolia) |
| **3** | Салвия (Salvia sp.) |
| **4** | Бегония (Begonia x semperflorens-cultorum) |
| **5** | Декоративна коприва (Coleus sp.) |
| **6** | Каскадна петуния (Petunia x hybrida pendula) |
| **7** | Върбинка (Verbena x hybrida, Verbena rigida, Verbena tenera, Verbena tenuisecta) |
| **8** | Калибрахое (Calibrachoa x hybrida) |
| **9** | Остеоспермум (Osteospermum sp.) |
| **10** | Далия (Dahlia variabilis) |
| **11** | Теменужка (Viola x wittrockiana) |

**Приложение № 2.2б**

**Списък на многогодишни декоративни стайни растения**

|  |  |
| --- | --- |
| **№** | **Доставка по видове** |
|
| 1 | Фикус Бенджамин (Ficus benjamina) - 100 см |
| 2 | Фикус Лирата (Ficus lyrata) - 100 см |
| 3 | Фикус Али (Ficus maclelandii "Alii") - 100 см |
| 4 | Фикус Даниеле (Ficus benjamina Danielle) -100 см |
| 5 | Драцена троен ствол (Dracaena marginata) - 100 см |
| 6 | Юка (Yucca gloriosa) - 100 см |
| 7 | Антуриум (Anthurium andraeanum) - 100 см |
| 8 | Спатифилум (Spathiphyllum cochlearispathum) - 100 см |
| 9 | Нолина (Beaucarnea recurvata / Nolina recurvata) - 100 см |
| 10 | Кротон (Codiaeum variegatum) - 100 см |
| 11 | Палма Хрисалидокарпус (Chrysalidocarpus lutescens) - 100 см |
| 12 | Дифенбахия (Dieffenbachia seguine) - 100 см |
| 13 | Епипремнум (Epipremnum aureum) - 100 см |
| 14 | Бонсай - 100 см |
| 15 | Пахира (Pachira aquatica) - 100 см |
| 16 | Палма Рубелине (Phoenix roebelenii) - 100 см |
| 17 | Сансевиера (Sansevieria sp.) - 100 см |
| 18 | Замиокулкас (Zamioculcas zamiifolia) |

**Забележка: Видовете растения, посочени в списъка към настоящата Техническа спецификация, който е неизчерпателен и Възложителят може да заявява доставка и на други видове растения.**

|  |  |
| --- | --- |
| **№** | **Доставка на:** |
|
| 1 | 1 литър торопочвена смес за декоративно-листни растения |
| 2 | 1 литър торопочвена смес за декоративно-цъфтящи растения |

Забележка: Начинът на плащане е подробно описан в проекта на договор за настоящата обществена поръчка.

Изготвил:……………………..

Георги Войнски